4.5.2023
FI
Euroopan unionin virallinen lehti
L 118/65
LIITE IV
Muutetaan asetuksen (EU) 2015/340 liite IV (osa ATCO.MED) seuraavasti: 1) Korvataan ATCO.MED.A.005 kohdan a alakohta seuraavasti: ”a) lennonjohtajan tai lennonjohtajaoppilaan lupakirjan mukaisten oikeuksien käyttämiseen vaadittavan lääketieteellisen kelpoisuustodistuksen myöntäminen, voimassaolo, voimassaolon jatkaminen ja uusiminen; ja”; 2) Korvataan ATCO.MED.A.020 kohdan b alakohta seuraavasti: ”b) Edellä a alakohdassa säädettyjen vaatimusten lisäksi luokan 3 lääketieteellisen kelpoisuustodistuksen haltijan on ilman tarpeetonta viivytystä ja ennen lupakirjansa mukaisten oikeuksien käyttämistä otettava yhteyttä ilmailulääkäriin, jos 1) hänelle on tehty kirurginen tai invasiivinen (elimistön sisälle ulottuva) toimenpide; 2) hän on aloittanut säännöllisen lääkityksen; 3) hänelle on aiheutunut merkittävä henkilökohtainen vamma, joka heikentää hänen kykyään käyttää lupakirjan mukaisia oikeuksia; 4) hän kärsii merkittävästä sairaudesta, joka heikentää hänen kykyään käyttää lupakirjan mukaisia oikeuksia; 5) hän tietää olevansa raskaana; 6) hän on joutunut sairaalaan tai muuhun hoitolaitokseen; 7) hän tarvitsee silmälasit ensimmäisen kerran.
Näissä tapauksissa ilmailulääketieteen keskus tai ilmailulääkäri arvioi lennonjohtajan tai lennonjohtajaoppilaan lääketieteellisen kelpoisuuden ja määrittää, kykeneekö tämä jatkamaan oikeuksiensa käyttöä.”
3) Korvataan ATCO.MED.A.030 kohdan a alakohta seuraavasti: ”a) Lennonjohtajan tai lennonjohtajaoppilaan lupakirjan hakijalla ja haltijalla on oltava luokan 3 lääketieteellinen kelpoisuustodistus, paitsi jos oikeuksia käytetään simulaatiokoulutuslaiteympäristössä.”.